രാജ്യത്ത് 43,509 പുതിയ കൊവിഡ് കേസുകള് ടിപിആര് 2.52 ന്യൂഡല്ഹി : രാജ്യത്ത് പുതിയതായി 43,509 പേര്ക്കുകൂടി കൊവിഡ് സ്ഥിരീകരിച്ചു. അവസാന 24 മണിക്കൂറില് 38,465 പേര് രോഗമുക്തരായി. നിലവില് 4,03,840 പേരാണ് ചികിത്സയില് കഴിയുന്നത്. രോഗമുക്തി നിരക്ക് 97.38 ആണെന്നും കേന്ദ്ര ആരോഗ്യ കുടുംബക്ഷേമ മന്ത്രാലയം അറിയിച്ചു. ആകെയുള്ള രോഗികളില് 1.28 മാത്രമാണ് നിലവില് ചികിത്സയിലുള്ളത്. ആഴ്ചയിലെ പോസിറ്റിവിറ്റി നിരക്ക് ടിപിആര് 5 ശതമാനത്തില് താഴെയായി തുടരുന്നു. നിലവില് ഇത് 2.38 ശതമാനമാണ്. പ്രതിദിന പോസിറ്റിവിറ്റി നിരക്ക് 2.52 ആണ്. ജൂലൈ 28 വരെ ആകെ 46,26,29,773 സാംപിളുകള് പരിശോധിച്ചതായി ഇന്ത്യന് കൗണ്സില് ഓഫ് മെഡിക്കല് റിസര്ച്ച് ഐസിഎംആര് അറിയിച്ചു. ഇതില് 17,28,795 സാംപിളുകള് ഇന്നലെ മാത്രം പരിശോധിച്ചു. ആകെ 45.07 കോടി വാക്സീന് ഡോസുകള് വിതരണം ചെയ്തിട്ടുണ്ട്.